Notum sit omnibus tam futuris quam presentibus quod monachi Firmitatis emerunt duas pecias terre ab Arduino de Rouvra, laudante uxore sua Girelda et filiis suis Constantio et Ebrardo, laudantibus etiam nepotibus suis Bernardo et Andrea, laudante etiam Petro de Ulmo, qui habebat sororem predicti Arduini. Una pecia erat juxta mansum Longerei et alia pecia juxta mansum de la Roboenchi. Hujus emptionis testes sunt hii: Hugo de Chillei et filii ejus Oldeus et Durannus et Rainaldus et Garinus, frater predicti Hugonis.